Երեւանի քաղաքապետարանի տեղեկատվության եւ հասարակայնության հետ կապերի վարչությունից հայտնում են, թե դարձյալ միաձայն կողմ քվեարկությամբ հավանության է արժանացել նաեւ Երեւան քաղաքի Արամի, Փավստոս Բուզանդի, Եզնիկ Կողբացու փողոցների եւ Մաշտոցի պողոտայի միջանկյալ հատվածում գտնվող պուրակը անվանի բանաստեղծ, Ֆրանսիայի ազգային հերոս Միսաք Մանուշյանի անվամբ անվանակոչելու, ինչպես նաեւ Սոս Սարգսյանի, Համո Սահյանի եւ անգլիացի բանաստեղծ Ջորջ Բայրոնի հիշատակը հավերժացնող հուշատախտակներ տեղադրելու մասին որոշումների նախագծերը: Պետական, քաղաքական գործիչ Անաստաս Միկոյանի հիշատակը հավերժացնող հուշարձան տեղադրելու մասին որոշման նախագիծը եւս արժանացել է հավանության: